Damvlakke styg in Wes-KaapSteenbrasdam (Gordonsbaai) Foto: CapeTown.gov.za Volgehoue reën in die Wes-Kaap het daartoe gelei dat damvlakke in die provinsie gestyg het. “Damvlakke het tot ŉ gemiddeld van 42,2% gestyg,” het Anton Bredell, LUR van die provinsiale departement van plaaslike regering, Dinsdag gesê. “Damvlakke was verlede jaar hierdie tyd gemiddeld 62,5%. Ons is baie bly oor die reën, maar ons het nog ŉ entjie om te gaan voor die damme gerieflike vlakke bereik het.” Bredell het gesê die sneeu in die provinsie word ook verwelkom, aangesien dit ŉ rol speel in die watervoorsiening sodra dit smelt. Die Suid-Afrikaanse Weerdiens voorspel nog reën vir die Wes-Kaap en Kaapstad sal na verwagting oor die volgende twee weke nog reën kan verwag.